《牡丹坪诗》
宋代·家铉翁

洛花古来称第一，金为之相玉为质。
画堂深处养根荄，丽日光中见颜色。
人力栽培傥未周，本然之天从而失。
我家大峨峰顶牡丹坪，傲雪凌霜知几春。
冬深突兀层崖上，春来烂漫红云生。
相传皇人炼丹处，帝勅六丁为守护。
天葩只合奉天人，那许移根到下处。
吁嗟皇人长与花为主，世上红紫纷纷何足数。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。